Navodilo za tretje domače branje

1. Izberi eno izmed navedenih knjig **LEOPOLDA SUHODOLČANA:**

**- NA VEČERJI S KROKODILOM,**

**- STOPINJE PO ZRAKU,**

**- RUMENA PODMORNICA.**

2. Ko prebereš knjigo, domače branje oblikuj po svoje (na listu, kot

knjižico, plakat, zgibanko, …).

3. Izdelek naj vsebuje naslovnico (ime in naslov šole, naslov knjige, avtorja, ilustratorja, ime mentorja, tvoje ime, kraj in datum).

4. Podrobno predstavi oba detektiva oz. dva glavna junaka in ju tudi

nariši.

5. Izberi si eno poglavje in ga na kratko opiši. **Utemelji**, zakaj si izbral

ravno tega.

6. Če boš prebral/-a knjigo **Na večerji s krokodilom**, dodaj še tole:

a) Ali so živalski vrtovi potrebni? Napiši nekaj razlogov za in proti.

b) Kaj pomeni, če za nekoga rečemo, da toči krokodilje solze?

c) Sestavi časopisno novico o dogodkih v koncertni dvorani z

naslovom Preplah na koncertu. Novico lahko tudi ilustriraš.

Če boš prebral/-a knjigo **Stopinje po zraku**, dodaj še tole:

a) Kako si predstavljaš življenje na planetu Mirion? Opiši.

b) Katera dežela iz knjige je najbolj pritegnila tvojo pozornost?

Zakaj? Bi tam živel/-a? Navedi nekaj razlogov za in proti.

c) Sestavi časopisno novico o dogodkih v Čitaniji z naslovom

Posadka končno rešena. Novico lahko tudi ilustriraš.

Če boš prebral/-a knjigo **Rumena podmornica**, dodaj še tole:

a) Kaj meniš, zakaj otroci pobegnejo od doma?

b) Koga izmed otrok bi si ti izbral/-a za prijatelja? Razloži, zakaj.

c) Sestavi časopisno novico o dogodku na koncu knjige z naslovom

Mlad fant skoraj utonil. Novico lahko tudi ilustriraš.

7. Izdelek mi pošlji do **ponedeljka, 1. 6. 2020**. Takrat bomo imeli tudi uro preko MT in boste poročali o prebrani knjigi.

Želim ti prijetno branje.